o
Tapaamme jälleen.
Muistatko ensitapaamisemme Jerusalemissa vuonna 2005?
Sitä ei voi unohtaa. Tapasimme Ramat Rachelin puutarhassa.
Annoin sinulle DVD:n, joka kertoi Jumalan ihmeistä Brasiliassa.
Tein televisio-ohjelman, ja se näytettiin TV7-kanavalla.
Onko tämä kolmas matkasi Suomeen?
Kyllä. On ihmeellistä, kuinka Jumala johdattaa meitä.
Suomalaisten sydämet ovat avoimia Jumalan voitelulle.
Olemme iloisia, että saimme taas tulla tänne.
Tervetuloa Suomeen.
Valitettavasti täällä ei ole lunta.
Niin, miksei sitä näy missään?
Odotitko näkeväsi sitä?
Toinen Suomi-matkani sattui kevääseen.
Ensimmäinen sattui talveen.
Odotin näkeväni taas lunta.
On hienoa, että saan nähdä Suomen monet kasvot.
Olet kansainvälisesti tunnettu ylistyksenjohtaja.
Elämäsi on varmasti kiireistä.
Olet naimisissa pastori ja juristi Gustavo Bessan kanssa.
Olet kahden lapsen äiti.
Kuinka selviät arjesta?
On haasteellista pitää tärkeysjärjestys kunnossa.
Tärkeimpien asioiden on aina oltava etusijalla.
Lähden matkalle vain silloin, kun saan siihen mieheni siunauksen.
Poikani ymmärtävät, että teen työtäni.
Minulle on tärkeää, että poissaollessani kotiani hoidetaan.
Apulaiset mahdollistavat sen, että voin jättää perheeni vähäksi aikaa.
Arjen pyörittäminen nyky-yhteiskunnassa -
on todellinen haaste.
Joudun jatkuvasti pyytämään Herralta lisää armoa ja viisautta.
Kaikki naiset varmasti kamppailevat tämän asian kanssa.
Myös Jumalan kanssa pitäisi viettää aikaa.
Miten löytää aikaa rukoukseen?
Pienet lapset tekevät siitä entistä haasteellisempaa.
He tarvitsevat äitiä koko ajan.
Sinä kasvoit seurakuntaympäristössä.
Isäsi oli pastori, ja äitisi lauloi seurakunnan kuorossa.
Oletko mielestäsi saanut musikaalisuutesi -
vanhempiesi kautta?
Seurakunta on paras paikka kehittää Jumalalta saatuja lahjoja.
Jo lapsina saimme laulaa yleisön edessä.
Isäni vei meidät laulamaan hautajaisiin ja sairaaloihin.
Lauloimme syntymäpäiväjuhlissa ja seurakunnan kokouksissa.
Saimme monia tilaisuuksia kehittää Jumalalta saamiamme lahjoja.
On valtava etuoikeus, -
että lapset saavat jo nuorena käyttää lahjojaan.
Meidän vanhempamme kasvattivat meidät niin.
Musikaalisuutemme ja palvelutyömme on sen ansiota.
Sano terveisiä sisaruksillesi. -Kiitoksia.
Kasvatatko omia lapsiasi samoin?
Näin vanhimman poikani Isaacin ensimmäisen esiintymisen -
Skypen kautta täältä Suomesta käsin.
Mieheni kuvasi sen.
Hän on kuusivuotias.
Benjamin on kolmevuotias.
Hänkin käy kristillisen musiikkikoulun soittotunneilla.
Iloitsen siitä, että he voivat palvella Herraa lahjoillaan.
Olemme seuranneet järjestämiäsi konsertteja.
Viimeisin DVD:si on järjestyksessä viidestoista, eikö niin?
Kyllä. -Se julkaistaan näinä päivinä.
Kun järjestit ulkoilmakonsertin Manausin kaupungissa, -
varasit paikaksi Samba Arenan. Sinne mahtuu 300 000 ihmistä.
Täyttyikö areena?
Kyllä täyttyi, halleluja.
Konsertin järjestäminen ja rahoittaminen vaatii uskoa.
Konserttiin oli vapaa pääsy.
On uskottava siihen, että toteutamme Herran tahtoa -
ja että hän johdattaa meidät oikeisiin kaupunkeihin.
Manausin asukkaat janosivat todella Jumalan puoleen.
Sillä alueella tulee paljon ihmisiä uskoon.
Seurakunnat kasvavat.
Teimme yhteistyötä paikallisseurakuntien kanssa.
Konsertti oli Kristuksen ruumiin yhteistyön tulos.
Samana päivänä pidettiin Jeesus-marssi, -
johon osallistui 800 000 ihmistä.
Konserttiin mahtui heistä vain 300 000.
Olemme todella kiitollisia.
Jumala on kehottanut meitä menemään strategisiin paikkoihin.
Menemme sinne, -
missä pidetään kansallisia juhlia ja karnevaaleja.
On tärkeää nostaa pystyyn alttareita, -
joilla ylistetään ainoastaan häntä, joka on ylistyksen arvoinen.
Se on ollut hienoa.
Sinä olet valtava siunaus Brasilialle.
Sao Paulossa pidit vieläkin suuremman ulkoilmakonsertin.
Se oli merkittävä konsertti.
Konserttiin tuli 2 000 000 ihmistä.
Sao Paulo on Brasilian suurin kaupunki.
Sattui olemaan hyvin kylmä yö.
Lämpöasteita oli vain kahdeksan. Se ei riitä brasilialaiselle.
Lämpimällä säällä ihmisiä olisi tullut vieläkin enemmän.
Herra lähetti kylmän ilman, jotta ei tulisi tungosta.
Se oli unohtumaton yö.
Oliko sää sinustakin kylmä? -Kyllä!
Kun vertaan Manausin ja Sao Paulon konsertteja, -
Manausin konsertti oli suhteessa isompi.
Manausin väkiluku on 1,5 miljoonaa.
Marssille tuli 800 000 ihmistä, ja konserttiin 300 000.
Suhteutettuna väkilukuun Manausin konsertissa oli enemmän väkeä.
Jumala toimii voimakkaasti Brasiliassa.
Emme saa pitää sitä itsestäänselvyytenä.
Alttarikutsuun vastataan aina, kun se esitetään.
Kiitän siitä Herraa. -Sehän on työn tavoite.
Miljoonayleisöihin saattaa helposti tottua.
Emme saa alkaa pitää suurta yleisöä itsestäänselvyytenä.
Meidän on tehtävä työtä yhdenkin sielun pelastumisen eteen.
Edellinen DVD:si on nimeltään "Sol da justica", -
eli "vanhurskauden aurinko".
Se kuvattiin Natalissa.
Sielläkin järjestettiin ulkoilmakonsertti.
Eikö sellaisen järjestämiseen liity aina riskejä?
Paikka oli meren rannalla, ja siellä oli tuulista.
Heinäkuussa voi sataakin.
Jouduimme vaikeaan tilanteeseen.
Alkoi sataa ja tuulla todella rankasti.
Laitteemme joutuivat alttiiksi vaaralle.
Meillä on paljon raskasta sähkökalustoa.
Sähkölaitteet eivät kestä vettä.
Tilanne oli vaarallinen.
Konserttia edeltävänä päivänä meidän piti tehdä päätös.
Jatkuiko rankkasade? -Kyllä.
Esirukoilijamme joutuivat rukoilemaan lavan alla, -
koska satoi niin paljon.
Hiekka oli vetistä, eikä yleisöä voisi seisottaa sellaisessa.
Se oli uskon kysymys.
Isäni ja aviomieheni ovat myös pastoreitani.
Päätimme yhdessä, että vaikka nauhoitukset eivät onnistuisi, -
tärkeintä oli ihmisten kokoontuminen yhteen.
Puhuisimme yleisölle vaikka megafonin välityksellä, -
että viestimme menisi perille.
Päätimme, että konsertti pidetään.
Halusimme rukoilla kansakuntamme puolesta ja ylistää Herraa, -
vaikka kaiuttimet eivät toimisi.
Tapahtumaan oli tulossa ihmisiä joka puolelta Brasiliaa.
Halusimme rukoilla yhdessä Brasilian puolesta.
Herra antoi auringon tulla esiin, ja se kuivasi suurimmat lätäköt.
Tuliko se esiin konsertin aikana? -Konserttipäivänä.
Emme ehtineet rakentaa kaikkea, mitä olimme suunnitelleet.
DVD:n nauhoitus ei mennyt suunnitelmien mukaan.
Pääasia on kuitenkin se, että DVD syntyi.
Saimme hienoa videokuvaa satatuhatpäisestä yleisöstä.
Herra oli hyvyydessään varannut meille teatterin.
Olimme vuokranneet LED-kuvaruudun, -
jonka halusimme asentaa esiintymislavan taakse.
Se sopi täydellisesti teatterilavan taustaksi.
DVD:stä tuli kauniimpi kuin edeltäjistään.
Editoimme yhteen kaksi konserttia: -
toinen kuvattiin rannalla, toinen teatterissa.
Kaikki DVD:t ovat ihmeitä.
Kyse on siis 14. DVD:stäsi.
Se on nyt saatavilla.
Siinä on myös suomenkielinen tekstitys.
Halusinkin kysyä, voiko sen vain napsauttaa päälle.
Tekstitys on muillakin kielillä.
Olemme kuulleet, -
että katsojia on arabimaissa, Euroopassa ja Aasiassa.
Halusimme, että he ymmärtävät sanomamme helpommin.
Kaikki eivät puhu portugalia.
Eivätkä englantia.
Haluamme levittää sitä laajemmalle.
Haluatte siunata ihmisiä. Arvostamme sitä.
Diante do Trono on palvelutyösi.
Sen näky on kehittynyt ajan myötä.
Kuinka olet itse muuttunut?
Paljon on muuttunut, -
mutta yhä uudelleen Herra muistuttaa meitä kutsumuksestamme.
Olin teini-ikäinen, kun hän antoi minulle lupauksia.
Aloitit urasi 17-vuotiaana.
Herra muistuttaa minua jatkuvasti niistä samoista lupauksista.
Palvelutyömme sydämessä on halu siunata kansakuntia.
Vierailemme maan äärissä ja lähetämme lähetyssaarnaajia.
Minäkin olen tullut tänne Suomeen, joka on ihan maailman laidalla.
Tämä on minun tapani toteuttaa lähetyskäskyä.
Työnäkymme on kehittynyt.
Olemme tehneet lasten musiikkia eri kielillä, -
kuten puolaksi, turkiksi ja albaniaksi.
Projektimme saattavat olla eri näköisiä, -
mutta suunta on sama.
Sielujen voittaminen. -Se, ja kansakunnat.
Kertoisitko jostain hetkestä, jossa olet kohdannut Jumalan?
Kysymys on aika henkilökohtainen.
Olen tavallinen ihminen, ja minulla on joskus vaikeaa.
Tarvitsen epätoivoisesti Jumalan armoa.
Yksi vahvimmista kohtaamisistani Herran kanssa tapahtui aikana, -
jolloin olin hyvin lannistunut.
Halusin luovuttaa.
En uskonut voivani jatkaa.
Yhtenä aamuna en halunnut nousta sängystä.
Käykö sinulle ikinä niin?
Kyllä vain.
Edes trooppisen auringon lämpö ei auta.
Lannistuminen on uhka jokaiselle ihmissydämelle.
Erityisesti Jumalan työssä.
Kohtaamme vastustusta ja koettelemuksia.
Vihollinen yrittää lannistaa meitä.
Sinä aamuna mieheni nousi ylös sängystä rukoilemaan.
Sanoin hänelle haluavani jäädä sänkyyn.
Pyysin esirukousta.
Sanoin, etten halunnut vastata puhelimeen.
Yhtäkkiä näin huoneessa valon.
Huone oli pimeä, mutta sinne tuli valoa.
Silloin nousin istumaan.
Kun katselin valoa, toivo alkoi täyttää sydäntäni.
Otin paperin ja aloin kirjoittaa laulua.
Laulu oli kuin intiimi rukous.
"Sinun valosi valaisi sydämeni jälleen."
"Sain jälleen toivoa, enkä aio luovuttaa."
Tämä laulu on käännetty jopa suomen kielelle.
Millä DVD:llä se on?
Olen äänittänyt sen kahdesti.
Halleluja-DVD:llä lauloin sen ystäväni Ludmila Ferberin kanssa.
Hän on mahtava profeetta, ylistyksenjohtaja ja ystävä.
Sinä aamuna Pyhä Henki rohkaisi minua Ludmilan äänellä.
Kuulin Ludmilan laulavan sisimmässäni.
Pyysin häntä laulamaan laulun kanssani.
Oli koskettavaa, kuinka Herra nosti minut ylös.
Se on hänen erikoisalaansa.
Kun kompastumme tai väsymme, hänen kätensä nostaa meidät.
Kiitos, kun kerroit kokemuksestasi.
Voisitko kertoa kompastuskivistä, -
joita saattaa tulla uusien ylistyksenjohtajien eteen?
Ilosanoma leviää nopeasti Brasiliassa.
Noin 30 prosenttia väestöstä on uudestisyntyneitä kristittyjä.
Kristillisten tuotteiden kysyntä kasvaa.
On vaarallista, -
jos joku yrittää tehdä kristillistä musiikkia ammattinsa takia, -
eikä Herran tai sielujen pelastumisen takia.
Jotkut alkavat tehdä hengellistä musiikkia mainostaakseen itseään -
ja lahjakkuuttaan.
Se ei ole oikein.
Se on hyvin surullista.
Ylistäjän on pidettävä huoli siitä, -
että hänen ainoa motiivinsa on kunnian tuominen Jeesukselle.
Jos hän pystyy sillä elättämään itsensä, se on siunaus.
Raamattu sanoo, että työläinen on palkkansa ansainnut.
Raha tai kuuluisuus ei saa motivoida meitä, -
vaan Jeesuksen korottaminen ja sielujen pelastaminen.
Jos joku saa rahaa kristillisistä tuotteista, -
hänen kannattaa käyttää rahat Jumalan työhön.
Rahan henkeä kutsutaan mammonaksi.
Mammonan hengestä pääsee eroon vain antamalla rahaa pois.
Jos luovumme rahasta, se ei saa meistä otetta.
Meitä ei saa motivoida se, paljon voimme ansaita.
Motiivien on oltava oikeita.
Kiitos neuvoista.
Sinua on haastateltu televisiossa monissa eri maissa, -
jopa maallisilla kanavilla.
Olet ollut kuuluisissakin haastatteluohjelmissa.
Jännittääkö sinua?
Kyllä.
On hienoa saada puhua uskosta osattomille.
Ne ovat palvelutyöni jännittävimpiä hetkiä.
Yleensä puhun seurakunnille, -
ja tarkoitukseni on herättää uskovia ja varustaa heitä.
On hienoa saada puhua yleisölle, -
joka koostuu ei-uskovista.
Kyllä se jännittää kovasti.
Silloin pyydän Herralta hänen sanojaan.
Julistan jaetta Ef. 6:19, jossa Paavali pyytää esirukousta -
sen puolesta, että hänelle annettaisiin oikeat sanat.
Aina ennen haastattelutilaisuutta rukoilen sitä, -
että kun avaan suuni, Jeesus antaisi minulle oikeat sanat.
Niin se toimii.
Silloin saan rohkeuden ja rauhan.
Minulle nauretaan, koska kerron Jeesuksesta joka tilanteessa.
Kerran minua haastateltiin televisio-ohjelmaan, -
ja haastattelun jälkeen sain ohjelman sponsorin tuotteen.
Se oli vedensuodatin.
Kiitin siitä ja sanoin, että Jeesus on elävän veden lähde, -
ja joka siitä juo, ei enää janoa.
Sanoitko sen hänelle? -Sanoin.
Kerron Jeesuksesta aina, kun siihen tarjoutuu tilaisuus.
Mitä aiot tehdä tulevaisuudessa?
Mitä suunnitelmia sinulla on?
Herra on kehottanut minua jatkamaan työtäni.
Haluan toteuttaa hänen tahtoaan niin kauan kuin elän.
Palvelen häntä lahjoillani.
Yritän viettää enemmän aikaa kotona perheeni kanssa.
Tarvitsen enemmän viisautta matkojen suunnitteluun, -
jotta voisin olla lasteni kanssa.
Kun sitten lähden matkalle, suuntaan kohti kansakuntia.
Sen Herra on laskenut sydämelleni.
Jatkamme lastenmusiikin tekemistä.
Itse tulin uskoon 8-vuotiaana.
Samalla sain lähetysnäyn.
On tärkeää, että tuotamme lapsille musiikkia.
Näkyni koskee siis kansakuntien lunastusta -
ja esirukoukseen ja ylistykseen yhtymistä, missä tahansa kuljenkin.
Niin näen tulevaisuuteni.
Hieno suunnitelma.
Kiitos tästä teehetkestä, Ana Paula.
Vie terveisemme kollegoillesi, perheellesi -
ja seurakunnallesi.
Kiitoksia.
Me rakastamme teitä. Suomi on jäänyt sydämeemme.
Suomennos: Hanna Tischer